
„Adj számot a sáfárságodról!” – A hamis sáfár példázatának Klyne Snodgrass tézisei nyomán kibontakozó új értelmezése

A hamis sáfár történetét Jézus egyik legrejtélyesebb példázataként tartják számon. A kétezer éves értelmezéstörténet után a kiemelkedően nehéz példázatot a 20. századi modern példázatkutatás megpróbálta új értelmezésekkel szóra bírni.
Dolgozatom első részében egy általános bevezetést közlök a jézusi példázatokról. A második részben bemutatom a hamis sáfár példázatának értelmezéstörténetét, majd Ruben Zimmermann példázatértelmezési módszertana alapján kritikailag megvizsgálom Klyne Snodgrass téziseit, aki új jelentést társított a példázathoz. Ezt köveően a példázat saját értelmezését nyelvi exegézis, a bibliakritika módszereinek alkalmazásával fogalmazom meg.
Az új értelmezés alapján a hamis sáfárnak szegzett kérdés az egyházat és a ma emberét is egzisztenciájában szólítja meg, és azt mondja: „Adj számot a sáfárságodról!”



